Odense Adresse-Contoirs Efterretninger, 1846-06-08
En Landmand har i Hempels Avis af 2de fremsat nogle Bemærkninger om den projecterede Disconto=Kasse, som i flere Henseender trænge til Berigtigelse, da det er meget langt fra at han har været upartisk i sin Bedømmelse. Naar han anfører, at Nationalbankens Vægring at etablere en Filialbank i Odense tilfulde viser, at dens Direction ikke antager at saadant kan skee til Fordeel for Banken, saa er han absolut feil underrettet, thi det er almindelig bekjendt, at den tvertimod antager det for en fordeelagtig Entreprise, men at den kun afholdes fra at opfylde dette almindelige Ønske af særegne Omstændigheder. Vel har han Ret i at paastaae, at det paatænkte Jnstitut ikke aldeles vil kunne erstatte Savnet af en Filialbank, men Committeen er kommen til samme Anskuelse som jeg i min Jndbydelse yttrede, at skjøndt Gavnligheden af et saadant Jnstituts Oprettelse vistnok vil være de Fleste indlysende, vilde man dog vanskeligt kunne opdrive saa store Summer strax, som ere fornødne for at drive Forretningen i en saa betydelig Maalestok som det var at ønske; hvorimod Jnstitutet, ved at begynde sin Virksomhed med 100,000 Rbd., snart vilde godtgjøre sin Nytte, og da ved en fornyet Actieindbydelse derefter uden mange Vanskeligheder vil kunne udvide sin Driftscapital. - Den Frygt han nærer for Jnstitutets Existents, paa Grund af den ringe Grundcapital fra Begyndelsen, er vistnok ligesaa ugrundet som den for et mindre godt Udbytte for Jnteressenterne, thi det maa dog være ham klart, at Omsætningen og følgelig ogsaa Risicoen vil staae i Forhold til Driftscapitalen, og at saalænge denne er saa indskrænket, hver enkelt Mands Omsætning ogsaa maa blive det. - Jndsenderen forudsætter Muligheden af at omsætte disse 100,000 Rbd. 1 Gange aarligt, hvilket udgjør et Circulationsbeløb af 400,000 Rbd., men at denne Conclusion er aldeles urigtig, derfor leverer det af det schlesveholst. Banquiergeschafte i Flensborg sidstaflagte Regnskab det bedste Beviis, idet samme med Filialbanken ved Siden og med en Driftkapital af c. 375,000 Bmk. i 8 Maaneder, omsatte over 6 Millioner Mk., og man har Vished for at Discontokassens Omsætninger endog ville overstige dette Resultat. Naar den ærede Landmand omtaler det nævnte Jnstituts nuværende uheldige Stilling for at godtgjøre det Uhensigtsmæssige i Oprettelsen af Discontokasser, da har han upaatvivleligt begaaet et Misgreb, thi netop dette Jnstituts efter Omstændighederne heldige Stilling beviser paa det evidenteste hvor heldigt Discontokasser efter al Sandsynlighed vil kunne virke, jeg kalder det et brillant Resultat naar det Schl. HolstBanquirgeschafte ifølge sit i April d. A. bekjendtgjorte Regnskab for et Tidsrum af 8 Maaneder giver sine Jnteressenter et Udbytte af 3 1/2 pCt., og det trods den mægtige Concurrence i Filialbanken; det maa naturligviis i alle sine Beregninger holde Skridt med denne, hvorimod Discontokassen altid vil kunne gjøre sine høiere end Bankens, og derved kunne give sine Actionairer et endnu ei ubetydeligt bedre Udbytte. Det er vistnok ogsaa urigtigt at antage at Regjeringen skulde nægte Discontokassen en eller anden Begunstigelse den maatte søge om, blot fordi dette skeete ved det Flensborger Jnstitut; thi at antage et saadant, der etableredes ene og alene af Trods, ikke har mødt dennes Velvillie, synes rimelig nok; hvorimod det meget snarere er at antage, at Regjeringen, da Banken ei har kunne afhielpe den stedfindende Mangel, vil komme Discontokassen imøde ved at tilstaae den Begunstigelser. Naar nu det i Jnseratet angivne aarlige Circulationsbeløb, som jeg troer tilfulde at have godtgjort er falskt, saa vil Jndsenderen vistnok ogsaa have vanskeligt ved at godtgjøre at Brutto-Jndtægten ikke skulde blive høiere end 6000 Rbd., og da efter min Mening Bogholderen vil, idetmindste saalænge Forretningen ei drives i en større Maalestok, være istand til at udføre hele Arbeidet uden at der behøves flere Folk, saa kunne Jnstitutets Udgifter aldrig blive saa betydelige. Naar nu Discontokassen ifølge den sidste Plan modtager Jndskud til Forrentning til 3 1/2 pCt. pro Anno, saa kan jeg ei anlage andet end at der paa denne Maade vil tilflyde den ei faa Summer, thi Sparekassen, som kun giver 3 pCt. - 1/2 pCt. Skriverpenge, faaer jo betydelige Capitaler paa denne Maade, og skjøndt Jndsenderen synes at ville henlede Opmærksomheden paa den betydelige Risico, man udsætter sig for ved at betroe sine Penge til Discontokassen, saa antager jeg dog denne Frygt langtfra almindelig, naar det er bekjendt at Forretningerne ledes af en Direction, der bestaaer af Mænd, der fortjene Medborgeres Tillid, og vælges af Actionairernes Midte. Lor. Bierfreund. Nyborg den 6 Juni 1816.